אורי אומנותי

ביוגרפיה

אורי אומנותי יליד תל אביב. למד בבית הספר לאמנויות שבעיר. במסגרת בית הספר הופיע בטלוויזיה עוד בילדותו בתוכניות "תופסים ראש" ו"קריאת כיוון" בערוץ הראשון. הוא בוגר מגמת תיאטרון בתיכון לאמנויות ע"ש תלמה ילין (1993). במסגרת שירותו הצבאי שיחק לצד דין דין אביב, גיא זוארץ, רותם אבוהב, צק ברקמן ועוד, בלהקת חיל האויר. את השכלתו המקצועית בתיאטרון רכש במסרת "הסטודיו למשחק ניסן נתיב" בת"א (2000). בסטודיו למשחק, הוא היה היוזם ויוצר הפרויקט "ניסן אלטרנטיב" - במה ליצירה מקורית אשר מתקיים כמסורת עד היום. בשנת לימודיו השלישית לוהק לתפקיד מרכוס המאהב הצעיר, במחזה המוזיקלי "המכשפה" בהבימה, בבימויו של מיכאל גורביץ'. אומנותי שיחק בהצגות תיאטרון רפרטוארי, מופעי בידור וסדרות טלוויזיה. בשנת 2005 החל לעסוק בבימוי עבור הפקות עצמאיות ומסחריות וכיום מביים עבור התיאטרון הרפרטוארי, סל תרבות, ומלווה אמנים עצמאיים מתחומים שונים. עיסוקו בבימוי, כתיבה וניהול אמנותי, הינו המשך ישיר להכשרתו ועבודתו כשחקן ומנחה בתיאטרון ובטלוויזיה.
בתיאטרון שיחק, בין היתר, ב-"המכשפה" של אברהם גולדפדן, לצד שלמה בר אבא ובמחזמר "הלהקה" ב"הבימה" - שניהם בתיאטרון הבימה. בתיאטרון בית ליסין השתתף בהצגות "פיאף" לצד רמה מסינגר, "זמן אמת" לצד יונה אליאן ואלכס אנסקי בבימויו של יהושע סובול וב"פרפר ברשת" לצד ספי ריבלין, דב נבון ועוד. בתיאטרון הפרינג' שיחק בהצגה "כלב צמר" לצד חבריו לכיתת המשחק: מולי שולמן, נתי קלוגר, פיני טבגר ועוד. השתתף במופעי הסטנד אפ והנונסנס "דומינו גרוס" לצד אדיר מילר, רותם אבוהב וכן ב"המופע של אסי וגורי".
בטלוויזיה הופיע בסדרות: "טלנובלה בע"מ", "ערב אדיר", "איפצ'י ודיפצ'י" "זאפ לראשון" ו"שידורי המהפכה" שבה שימש גם כתסריטאי. שיחק בסרטים של הבמאי איתן פוקס "בעל בעל לב" ו-"תוף הלב של דינדין". השתתף בתפקידי משנה בסרט "אהבה ממבט שני" ובסדרות "המקום" ו-"גומרות הולכות" . כמו כן כתב תכנים לתוכניות "קומי קומי", ולתוכנית הנוער "ניידת שידור". כן הנחה את שעשועון הילדים המתמטי "כמה כמה". ב-2004 התחיל להנחות את תוכנית הרכילות "צהבת" בערוץ "הוט בידור ישראלי". לקח חלק בפרויקט ישראלי של YES, "מסכים", בו הוא גילם את תפקידו של ההאקר המחתרתי "מוזס", דמות וירטואלית כביכול על מסך המחשב של עיתונאית חוקרת (נירה - אורנה פיטוסי), כשהוא מוסווה בתוספות לטקס מודבקות ואיפור רב.
ב-2006 יצאו לחנויות שני DVD לילדים בכיכובו: "שורום זורום" ו"אצו רצו גמדים". אומנותי מקריין פרסומות, ומדבב ישראלי. הוא דיבב את הדמויות הראשיות בסרטים: "תפוס את הגלים", "הארי פוטר" ו"חמישים שנה מסביב לעולם". בערוץ הופ דיבב את ספורטקס בסדרה "נווה עצלנות", את מונו ב"יו גאבה גאבה!" ועוד.

בימוי וניהול אמנותי

אורי אומנותי חתום על בימוי מופע המנטליזם בתיאטרון הקאמרי "אותות ומופתים" 2017-2019 עם אמן החושים רון פירשט. אומנותי ביים את המופע הומזיקאלי "שירת חיינו" משירי אדית פיאף, רחל וקרן קרפנטר, אשר מוצג במסגרת תיאטרון חיפה. שם גם היה מנהלו האמנותי של פסטיבל "אותות ומופתים" שהתקיים בחיפה בחופשת הפסח לרווחת תושבי העיר והמבקרים בה. אורי אומנותי הינו חובר הנהלת ארגון תיאטרוני הילדים"אסיטז'" ומתמחה בבימוי עבור קהל צעיר. בין ההצגות שביים "מבצע קומיקס" אשר זכתה בציון לשבח מוועדת סל תרבות. בין עבודות הבימוי של אומנותי: "שיר לשירה", הצגה משירי יהונתן גפן, "דונה גרציה", הצגה למבוגרים ונוער המספרת את סיפורה ההיסטורי של של הנדבנית הגדולה מאנוסי ספרד. "שמונה בעקבות אחד", היא עיבוד לספר ה”חבורה” הראשון בתולדות הספרות העברית, ההצגה מלווה באיורים המקורים של נחום גוטמן לרגל 100 שנה להולדתו בהקרנת מולטימדיה המשתלבת בתפאורה. אורי אומנותי במאי ההצגה הזוכה בממסגרת הפסטיבל הבינלאומי להצגות לילדים ונוער, חיפה 2016, "הקסם של מוצרט". ההצגה עלתה בשיתוף תיאטרון הקיבוץ, ועוסקת בילדותו של וולפגנג אמדיאוס מוצרט.
בשנת 2009 זכה מטעם פסטיבל חיפה להצגות ילדים על ההצגה הטובה ביותר, כיוצר הצגת הילדים "כשהכריש והדג נפגשו לראשונה" (במשותף עם איריס פן ורונן יפרח). ההצגה הופקה על ידי תיאטרון המדיאטק בשיתוף תיאטרון ארצי לנוער והועלתה במשך שנים על במות ברחבי ישראל. באותה שנה גם ביים וכתב את התסריט ל"יניב המגניב חושב בירוק" (DVD ומופע במה בכיכובו של "יניב המגניב"). בעקבותיו ביים אומנותי מופעי אומני ילדים רבים אחרים: "סבא טוביה הוא דוקטור דוליטל", "לוליפופ (נעמה לייזר), רייצ'י, ועוד.
בשנת 2012 ביים עבור תיאטרון חיפה את הצגת הילדים "אבא של עמליה נוסע לאוסטרליה" המבוססת על ספרו של אשכול נבו. ההצגה זכתה בפרס השחקנית הראשית (נעמה שטרית). עבור "תיאטרון ארצי לילדים ונוער" ביים את "החבר הכי טוב שלי" ואת "לייק כינור".
בין עבודות הבימוי של אומנותי בתיאטרון המסחרי עלו ההצגות:2018 "מערת האוצר", 2017 "הדייג ודג הזהב", 2016 "חלומות במגירה" של חבורת אנדרדוס, 2015 "יוס'לה קמצן קדוש" בכיכובם של יעקב כהן ועודד מנשה, 2015 "מסביב לעולם בקרקס פלורנטין" בהשתתפות אומני קרקס בנלאומיים, 2012 "The Hair Show" בהפקת להקת המחול וייב, 2009 "שולית הקוסם" (עם איתי שגב, סופי צדקה, עודד מנסטר), 2011 "דוקטור דוליטל" ( עם טוביה צפיר, שרון שמש, ניצן זיצר), 2011 "החתול במגפיים" (עם שמיל בן ארי, שולה חן, עמי אנידג'ר), 2011 "דמבו הפיל המעופף" בתיאטרון הפארק.
אומנותי עסק גם בכתיבת מחזות זמר קהילתיים. אלה הועלו על ידי תלמידי חטיבת הביניים "יונתן" בקריית מוצקין. מלבד זה, הוא כיהן במשך מספר שנים כשופט, באקדמיה לתיאטרון, אשר הייתה אחראית לבחירת הזוכים בטקס פרס התיאטרון הישראלי. בשנת 2018 פורקה האקדמיה ובוטל מפעל פרס התיאטרון.
בשנת 2013 הצטרף אומנותי לארגון בינלאומי ליוצרי תיאטרון לילדים ונוער "אסיטז'" (ASSITEJ), ובמסגרתו נשלח כנציג הישראלי בסמינר במאים בנלאומי במאנהיים. אומנותי לוקח חלק בצוות ועדת פרס הבמה, האחראית למינוי שופטים, ניהול תקין של נושא הפרס וביצועו של טקס פרסים זה. הוא כתב וביים טקסי פרס הבמה לילדים ונוער עבור הארגון בשנים 2015-2016.